ตกงาน
โดย...ชัตน์วรี shewarat@hotmail.com
3 มี.ค. 2559

โดย...ชัตน์วรี [email protected]
แม้ว่าตัวเลขอัตราการว่างงานของไทยเพียง 0.8% ของกำลังแรงงาน หรือว่างงานประมาณ 3 แสนคน ดูว่าประเทศไทยยังไม่มีปัญหาการว่างงานมากนัก แต่ภาวะเศรษฐกิจที่ซบเซา ยอดการจ้างใหม่ก็แทบจะไม่มี เด็กที่จบใหม่ก็หางานทำยากขึ้น ยิ่งจะทำให้ยอดการ ว่างงานก็เริ่มที่สะสมมากขึ้น และขณะนี้เริ่มมีสัญญาณแล้วโรงงานต่างๆ เริ่มที่จะปลดคนงานออก
สำหรับคนที่อยู่ในฐานะ “ตกงาน” อย่าเพิ่งตกใจ สามารถที่จะใช้สิทธิการประกันว่างงาน ของประกันสังคม
กรณีถูกเลิกจ้าง จะได้รับเงินทดแทนระหว่างการว่างงานปีละไม่เกิน 180 วัน ในอัตรา 50% ของค่าจ้างเฉลี่ย ตัวอย่างเช่น ถ้ามีเงินเดือนเฉลี่ย 1 หมื่นบาท จะได้รับเดือนละ 5,000 บาท เป็นระยะเวลา 6 เดือน
กรณีลาออก จะได้รับเงินทดแทนระหว่างการว่างงานปีละไม่เกิน 90 วัน ในอัตรา 30% ของค่าจ้างเฉลี่ย ตัวอย่างเช่น ถ้ามีเงินเดือนเฉลี่ย 1 หมื่นบาท จะได้รับเดือนละ 3,000 บาท เป็นระยะเวลา 3 เดือน
เมื่อผู้ประกันตนสิ้นสุดความเป็นผู้ประกันตน (ลาออก) สามารถใช้สิทธิประกันสังคมต่อได้อีก 6 เดือน โดยไม่ต้องเสียค่าใช้จ่าย